۲۰ ایل بیزه یالان دانیشدیلار کی، داغلیق قاراباغ موناقیشهسی حل اولونوب. یالنیز واختی اوزاتماق قالیر.
پوبلیکا .آذ خبر وئریر کی، بو بارهده ائرمنی پولیتولوگ آقاسی یئنوکیان دئییب.
اونون سؤزلرینه گؤره، ۲۰۱۶-جی ایل ائرمنی لره داغلیق قاراباغ موناقیشهسینین حل ائدیلمه دیینی خاطیرلاتدی:
«اول بیز یاشاییردیق، ایشله ییردیک و ۲۰ ایل بویونجا دؤولتین او فرضییهسینه اینانیردیق کی، موناقیشه حل ائدیلیب، سادهجه واختی اوزاتماق لازیمدیر. آپرئل محاربهسی ایسه گؤستردی کی، ایللر بویو بیزه یالان دانیشیبلار و هر شئی دئییلدیی کیمی دئییل. بئله چیخیر کی، بیزیم گؤزلریمیزی آچدیغی اوچون دوشمن حساب ائتدییمیز آذربایجانا میننتدار اولمالیییق».
ائرمنی پولیتولوگ قئید ائدیب کی، ائرمنیستان موناقیشهنین حلی اوزره حرکت ائتمیر.
«آپرئل محاربهسیندن سونرا قاراباغ موناقیشهسینین نیظاما سالینماسیندا ایکی مرحله باش وئردی. بیرینجی مرحلهده ائرمنیستان موناقیشهنین حل اولونماسی مسئلهسینه راضیلاشدی.
ایکینجی مرحلهده ایسه آذربایجان تماسلاری آرتیرماق ایستیقامتینده ایشلهدی، لاکین ائرمنیستان گؤروشلردن چکیندی. حربی پاراددا حاکمیت «ایسگندر»لری نوماییش ائتدیرهرک، بیزی امین ائتمهیه چالیشدی کی، آذربایجاندان اوستونوک. لاکین رئاللیق فرقلیدیر. همچینین، اراضیلرین قایتاریلماسی مسئلهسی گوندهمه گلدی. ۲۰۱۷-جی ایلده ائرمنیستاندا سئچکیلر گؤزله نیلیر و گومان کی، اراضیلرین قایتاریلماسی، موناقیشهنین حلی مسئلهسی اساس موذاکیرهلردن بیری اولاجاق. بوتون بونلارا باخمایاراق، بیزیم موناقیشهنین حلی ایستیقامتینده حرکت ائتمه دییمیز دقیقدیر»، - او بیلدیریب.
azb_Arab azb_Arab azb_Arab azb_Arab azb_Arab azb_Arab azb_Arab